C 301/10
MT
Il-Ġurnal Uffiċjali tal-Unjoni Ewropea
5.8.2022
29. jilqa’ l-miżuri previsti fl-Artikolu 5 tad-Direttiva dwar l-Elettriku fir-rigward tas-suq tal-elettriku, kif ukoll il-linji gwida mogħtija (6) dwar il-possibbiltà li l-Istati Membri jintervjenu fl-iffissar tal-prezzijiet għall-provvista tal-elettriku; iqis li, fid-dawl tas-sitwazzjoni ġeopolitika attwali u l-konsegwenzi tagħha għas-suq tal-enerġija, biż-żieda fil-prezzijiet tal-elettriku u l-volatilità tagħhom, l-intervent tal-Istati Membri se jkun essenzjali, bil-għan doppju li jiġu protetti l-unitajiet domestiċi vulnerabbli u l-intrapriżi mikro u żgħar u li tissaħħaħ il-kompetizzjoni, għall-benefiċċju tal-konsumaturi fuq medda twila ta’ żmien.
Madankollu, itenni (7) li dawn il-miżuri jridu jkunu limitati fiż-żmien tagħhom, marbutin mal-aspett tal-emerġenza tal-kriżi tal-enerġija u ma jridu qatt isiru bidla strutturali li tista’ timmina l-liberalizzazzjoni tal-ġestjoni tas-suq tal-elettriku; fid-dawl taż-żieda fl-ispiża baxxa tal-ġenerazzjoni tal-enerġija rinnovabbli, jissuġġerixxi li jiġi kkunsidrat id-diżakkoppjar tal-gass u l-elettriku bħala miżura possibbli biex jiġi evitat li l-prezzijiet għoljin tal-gass jaffettwaw il-prezzijiet tal-enerġija; 30. jilqa’ l-proposta leġiżlattiva biex jiġi żgurat livell adegwat ta’ ħżin tal-enerġija fl-UE għax-xitwa li ġejja u wara; jenfasizza li l-istabbiliment ta’ dawn il-livelli minimi għandu jqis il-valutazzjonijiet tar-riskju reġjonali; 31.
jenfasizza l-ħtieġa għal fehim aħjar tal-ħtiġijiet u l-opportunitajiet reġjonali ta’ taħriġ mill-ġdid u ta’ titjib tal-ħiliet; jistieden lill-Kummissjoni tuża inizjattivi bħal Erasmus+ u Orizzont Ewropa biex tiżgura kollaborazzjoni aktar mill-qrib bejn l-industrija u d-dinja akkademika u tniedi l-Patt għall-Ħiliet f’ekosistemi industrijali ewlenin bħas-setturi tal-idroġenu, solari, tal-pompi tas-sħana u tar-riħ; jistieden lill-Istati Membri jaċċelleraw l-użu tagħhom tal-Fond Soċjali Ewropew+, il-Fond għal Tranżizzjoni Ġusta u l-Faċilità għall-Irkupru u r-Reżiljenza biex jagħtu spinta lit-taħriġ mill-ġdid u t-titjib tal-ħiliet tal-forza tax-xogħol, f’konformità mal-ħtieġa li l-prattiki professjonali jiġu adattati għaċ-ċirkolarità, l-użu ta’ materjali b’livell baxx ta’ emissjonijiet tal-karbonju u teknoloġiji ġodda.
Brussell, it-28 ta’ April 2022.
Il-President tal-Kumitat Ewropew tar-Reġjuni Apostolos TZITZIKOSTAS
(6) (7)
Ara l-Anness 1 tal-Komunikazzjoni tal-Kummissjoni Ewropea dwar REPowerEU.
Ara l-Opinjoni tal-KtR dwar “L-enerġija rinnovabbli u s-suq intern tal-elettriku” (ĠU C 342, 12.10.2017, p. 79), imressqa minn D. Matoniene (LT/KRE), Artikolu 20.